钦定古今图书集成/明伦汇编/官常典/第582卷 > 张佳引
## 钦定古今图书集成/明伦汇编/官常典/第582卷 > 张佳引

按《明外史》本传：“佳引，字肖甫，铜梁人。嘉靖二十九年
进士，知滑县。剧盗高章者，诈为缇骑，直入官署，劫佳
引索帑金。佳引色不变，伪书券贷金，悉署游徼名，召
入立擒贼，由此知名。擢户部主事，改职方，迁礼部郎
中。以风霾考察，谪陈州同知，历迁按察使。隆庆五年
冬，擢右佥都御史，巡抚应天十府。安庆兵变，坐勘狱”
辞不合，调南京鸿胪卿，就迁光禄，进右副都御史，巡抚保定道。闻丧归。万历七年起故官，巡抚陕西。未上，
改宣府。时青《把都》已服，其弟满五大犹桀骜，所部八
赖掠塞外。史、车二部总兵官麻锦擒之。佳引命，锦缚
八赖，将斩，而身驰赦之。八赖叩头誓不敢犯边。后与
总督郑洛计，服满五大，入为兵部右侍郎。十年春，浙
江巡抚吴善言奉诏减月饷，东西二营兵。马文英、刘
廷用等构党大噪，缚殴善言。张居正以佳引尝擒滑
盗，令兼右佥都御史代善言。甫入境，而杭民以行保
甲故亦乱。佳引问告者曰：“乱兵与乱民合乎？”曰：“未。佳”
引喜曰：“速驱之，尚可离而二也。”既至，民剽益甚。佳引
从数卒，佯问民所苦，下令除之，众益张。夜掠巨室，火
光烛天。佳引召游击徐景星，谕二营兵令讨乱民自
赎。禽百五十人，斩其三之一。乃佯召文英、廷用，予冠
带，而密属景星捕七人，并文英、廷用斩之，二乱悉定。
帝优诏褒美。寻以左侍郎还部。录功加右都御史。未
几，拜戎政尚书。寻兼右副都御史，总督蓟、辽、保定军
务。以李成梁击斩《逞加努》功，加太子少保。成梁破土
蛮沈阳，复进太子太保。召还理部事。叙劳，予一品诰。
御史许守恩劾佳引营获本兵，御史徐元复劾之，遂
三疏谢病归。越二年卒。赠少保。天启初，谥“襄宪。”佳引
治滑时，李攀龙守顺德，论诗相善。入户部，与王世贞
诸人唱酬。世贞定嘉靖七子，佳引其一也。